عبد الفتاح السيسى Abdel Fattah el-Sisi رئيس جمهورية مصر العربية ،كان وزير الدفاع و الانتاج الحربى و رئيس المجلس الأعلى للقوات المسلحة فى مصر من 12 اغسطس 2012 لحد 26 مارس 2014 و كان نايب رئيس وزرا مصر من 16 يوليه 2013 لحد 26 مارس 2014 . قبل ما يكون وزير الدفاع كان رئيس المخابرات الحربية و كان اصغر عضو فى المجلس العسكرى، واتعين وزير للدفاع بقرار رياسى يوم 12 اغسطس 2012 عشان يمسك المنصب ده بعد المشير محمد حسين طنطاوى. وحصل على رتبة مشير فى 2014 من الرئيس المؤقت عدلى منصور. ويوم 26 مارس 2014 ساب منصب وزير الدفاع و الانتاج الحربى علشان يترشح ف انتخابات رياسة مصر سنة 2014. مسك المنصب بعده صدقى صبحى اللى كان رئيس الاركان. عبد الفتاح سعيد حسين خليل السيسى من مواليد يوم 19 نوفمبر سنة 1954 ف القاهره, مصر عبد الفتاح السيسى ابتدا حياته العسكريه لما اتخرج من الكليه الحربيه يوم 1 ابريل 1977 و خدم فى سلاح المشاه واتعين قائد للمنطقة الشمالية العسكرية فى اسكندرية . رئيس فرع المعلومات والأمن بالأمانة العامة لوزارة الدفاع . قائد كتيبة مشاه ميكانيكى . ملحق دفاع ف سفارة مصر ف السعودية . قائد لواء مشاة ميكانيكى. قائد فرقة مشاة ميكانيكى. رئيس أركان المنطقة الشمالية العسكرية . قائد المنطقة الشمالية العسكرية .